હાલ આ ફિલ્મ ખૂબ જ ચર્ચામાં છે કારણ કે આ ફિલ્મે દાવો કર્યો છે કે આ ફિલ્મ 1000 કરોડનો બિઝનેસ કરશે. આ ફિલ્મના દિગ્દર્શક પ્રશાંત પટેલ જણાવે છે કે “આપણો દેશ જ્યારે ‘સોને કી ચીડિયા’ કહેવાતો હતો ત્યારે આપણા દેશના દરેક ઘરમાં એક ચરખો હતો અને આ ચરખો દરેકને રોજગારી આપતો. જ્યારે ગૃહિણી ઘરકામ પૂર્ણ કરી લે અને બચેલા સમયમાં તે ચરખો કાંતતી અને સારી એવી કમાણી પણ કરતી અને આ કારણે આપણે આપણા કપડાં પહેરતા ! જો આપણા રાજ્યના છ કરોડ લોકો માંથી એક કરોડ લોકો વર્ષે એક હજાર રૂપિયાની પણ ખાદી કરી દે તો એક હજાર કરોડ રૂપિયાની આવક થાય અને આ રીતે ધીમે ધીમે બધા જ લોકો ખાદી પહેરે તો આપણા દેશમાંથી ગરીબી નાબૂદ થઈ જાય !”